gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl en gl gl gl es es gl en gl en gl gl gl gl gl gl gl gl gl gl pt gl gl gl gl gl pt gl gl war gl gl fr en gl ceb en gl ca gl gl gl gl gl en pt ca gl gl gl
España gaña en Grecia e precisa un empate para estar no Mundial - G24
O gol de Sarabia de penalti fai que España chegue á última xornada como líder do grupo cun punto de vantaxe sobre Suecia
Os suecos, que perderon en Xeorxia, serán os rivais no partido decisivo o vindeiro domingo en Sevilla
O gol de Sarabia fai que a España lle chegue cun empate no último partido
Non era unha final definitiva, pero un triunfo en Grecia aliviaba a presión para o partido do domingo diante de Suecia. A selección española tivo que sufrir en Atenas, pero acabou gañando por 0-1 grazas a un penalti transformado por Sarabia mediado o primeiro tempo.
Nun partido pouco brillante no que debutou Raúl de Tomás como dianteiro titular a carón de Morata, o equipo de Luis Enrique estivo sobrio no traballo defensivo pero pouco creativo en ataque. O gol de Sarabia deu tranquilidade ante unha Grecia que xogaba as escasas posibilidades que tiña para entrar na cita mundialista. Os gregos fixeron presión algo máis no segundo tempo pero foron incapaces de superar a defensa española.
O domingo todo se vai decidir na Cartuja. Luis Enrique céntrase nese partido.
Grecia: Vlachodimos, Androutsos, Goutas, Tzavelas, Tsimikas, Giannoulis (Limnios 67), Masouras (Tziolis 46), Siopis, Bouchalakis (Pelkas 78), Mandalos, Pavlidis (Douvikas 46).
España: Unai Simón, Carvajal, Iñigo Martínez (Azpilicueta 89), Laporte, Gayá, Koke, Rodri, Gavi (Busquets 65), Sarabia (Olmo 57), Morata (Fornals 65), De Tomás (Rodrigo 57).
Goles: 0-1 Sarabia 26' penalti
Tropezo de Suecia contra prognóstico
Suecia tíñao todo de cara, pero a derrota na penúltima xornada contra todo prognóstico en Xeorxia (2-0) deixoulle o camiño máis doado á selección española.
España adianta a Suecia á fronte do grupo. Ten un punto máis e iso outórgalle unha pequena vantaxe para o último partido da fase ante os propios suecos que se xogará o vindeiro domingo. Será un duelo en que a Suecia só lle vale o triunfo. A España chégalle cun empate para estar en Qatar'22.
España e Portugal acollen a Ucraína na súa candidatura para o Mundial de 2030
Tere Abelleira e Nuria Rábano, concentradas coa selección no momento máis tenso
Jorge Vilda: "Non lle desexo a ninguén o que estiven pasando estes días"
Iago Aspas: "Teño moitas esperanzas de ir ao Mundial"
Contido con Temática Deportes .
Antonio Couceiro respalda o traballo de Borja Jiménez
O Leyma aspira a loitar polo ascenso á ACB
Blanca Millán: “A liga este ano vai estar moi igualada”
O Celta afronta con renovado optimismo a visita ao Camp Nou
Síguenos en redes sociais
Aviso legal e Política de Privacidade